17. ΝΟΜΟΣ υπ’ αριθ. 261 της 9/13 Φεβρ. 1976 (ΦΕΚ Α΄ 32) Περί τρόπου πληρώσεως θέσεων των Νομικών Προσώπων Δημοσίου Δικαίου και συναφών διατάξεων. Άρθρ.1.-1.Αι εντός της υπαλληλικής ιεραρχίας οργανικαί επί θητεία θέσεις διοικητικών υπαλλήλων των Ν.Π.Δ.Δ. μετατρέπονται αυτοδικαίως εις θέσεις μονίμων υπαλλήλων, πληρούμεναι, συμφώνως προς τας διεπούσας έκαστον Ν.Π.Δ.Δ. κειμένας διατάξεις, υπό των κεκτημένων τα υπό τούτων απαιτούμενα προσόντα. 2.Οι εις τας ως άνω θέσεις κατά την δημοσίευσιν του παρόντος υπηρετούντες επί θητεία υπάλληλοι, εξακολουθούν κατέχοντες ταύτας, μέχρι λήξεως του χρόνου της θητείας των. Σελ. 356,042(β) Τεύχος 1188-Σελ.134 Άρθρ.2.-Δια Π.Δ/των, εκδιδομένων τη προτάσει του Υπουργού Προεδρίας της Κυβερνήσεως και του οικείου κατά περίπτωσιν Υπουργού, δύνανται να ορίζωνται παρεκκλίσεις από των εν άρθρ. 1 παρ. 1 του παρόντος οριζομένων, παρέχουσαι την ευχέρειαν πληρώσεως των επί 1ω βαθμώ θέσεων, δια διορισμού των καταλλήλων προσώπων, επί τριετεί θητεία, εφ’ όσον τούτο δικαιολογείται εκ της φύσεως, της αποστολής ή της εκτάσεως δραστηριότητος του Νομικού Προσώπου, ή της θέσεως. Άρθρ.3.-1.Επί σκοπώ αποδοτικωτέρας λειτουργίας των υπηρεσιών των Νομικών Προσώπων Δημοσίου Δικαίου δύναται να ορίζηται δια Πράξεως του Υπουργικού Συμβουλίου, ως ανώτατον όργανον γενικωτέρας κατευθύνσεως και συντονισμού απασών των υπηρεσιών, του Οργανισμού, επί θητεία ωρισμένου χρόνου μη δυναμένη να υπερβή τα 3 έτη, πρόσωπον κεκτημένον ειδικάς γνώσεις περί το αντικείμενον του οικείου Νομικού Προσώπου και πτυχίον Ανωτάτης Σχολής της ημεδαπής ή της αλλοδαπής. Δια της αυτής Πράξεως καθορίζονται και αι μηνιαίαι αποδοχαί των ούτω προσλαμβανομένων μη δυνάμεναι να υπερβούν τας του α΄ βαθμού ειδικών θέσεων. 2.Αι διατάξεις της προηγούμενης παραγράφου δεν εφαρμόζονται επί Οργανισμών, παρ οις υπηρετεί υπάλληλος επί βαθμώ 1ω. Άρθρ.4.-Επί των υπηρετούντων επί θητεία ωρισμένου χρόνου Γενικών Διευθυντών του Εθνικού Θεάτρου, της Εθνικής Λυρικής Σκηνής και του Κρατικού Θεάτρου Βορείου Ελλάδος, περί ων το άρθρ. 4 του Ν.Δ. 48/1974 «περί διατάξεως του ΟΚΘΕ κλπ», λόγω της ιδιαζούσης φύσεως των θέσεων τας οποίας κατέχουν, τελουσών εκτός της υπαλληλικής ιεραρχίας, δεν έχουν εφαρμογήν οιαιδήποτε γενικαί ή ειδικαί διατάξεις περί εξόδου εκ της υπηρεσίας λόγω ορίου ηλικίας. Αύτη είναι και η αληθής έννοια του άρθρ. 4 του Ν.Δ. 48/1974 (τομ. 31Γ σελ. 1080,11). Άρθρ.5.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 2.Ε.θ.17 Υπάλληλοι Ν.Π.Δ.Δ. 